**PRIJEDLOG**

Na temelju članka 35. stavka 1. točke 2. Zakona o lokalnoj i područnoj (regionalnoj) samoprupravi) („Narodne novine broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20 i 14/21), a u svezi s člankom 41. i 51 Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22), **Općinsko vijeće Općine Martijanec** na **13**. sjednici održanoj dana **13. prosinca 2022.** godine, donosi

O D L U K U  
O DAVANJU PRETHODNE SUGLASNOSTI NA  
ODLUKU O VISINI OSNOVICE ZA OBRAČUN PLAĆE DJELATNIKA DJEČJEG VRTIĆA VLAKIĆ MARTIJANEC

**I.**

Daje se prethodna suglasnost na Odluku o visini osnovice za obračun plaće djelatnika Dječjeg vrtića Vlakić Martijanec.

Predloženi tekst Odluke čini osnovu za donošenje ove Odluke i sastavni je dio ove Odluke, a biti će dostupna na oglasnoj ploči i mrežnoj stranici Dječjeg vrtića Vlakić Martijanec.

**II.**

Sukladno odredbi članka 41. i 51 Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) Odluku o visini osnovice za obračun plaće djelatnika Dječjeg vrtića Vlakić Martijanec donijet će Upravno vijeće Dječjeg vrtića Vlakić Martijanec.

**III.**

Ova Odluka stupa na snagu osmog dana od dana objave u „Službenom vjesniku Varaždinske županije“.

KLASA: 601-03/22-01/1

URBROJ: 2186-19-01-22-6

Martijanec, 13. prosinca 2022.

PREDSJEDNIK

OPĆINSKOG VIJEĆA

Stjepan Golubić, ing.

Sukladno odredbi članka 41. i 51. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) i članka 50. Statuta Dječjeg vrtića Vlakić Martijanec, Upravno vijeće Dječjeg vrtića Vlakić Martijanec na svojoj \_\_ sjednici održanoj dana \_\_\_\_\_\_\_ godine, a uz prethodnu suglasnost Općinskog vijeća Općine Martijanec (KLASA\_\_\_\_\_\_\_\_; URBROJ:\_\_\_\_\_\_\_\_\_\_) od \_\_\_\_\_\_\_\_\_\_. godine, donosi

O D L U K U

O VISINI OSNOVICE ZA OBRAČUN PLAĆE DJELATNIKA

DJEČJEG VRTIĆA VLAKIĆ MARTIJANEC

Članak 1.

Ovom Odlukom utvrđuje se bruto osnovica za obračun plaće djelatnika Dječjeg vrtića Vlakić Martijanec čiji je osnivač Općina Martijanec.

Članak 2.

Osnovica za obračun djelatnika Dječjeg vrtića Vlakić Martijanec utvrđuje se u bruto iznosu od 884,39 eura.

Članak 3.

Ovu Odluku donosi Upravno vijeće uz prethodnu suglasnost Općinskog vijeća Općine Martijanec.

Članak 4.

Sa danom 31.12.2022. godine prestaje važiti Odluka o visini osnovice za obračun plaće djelatnika Dječjeg vrtića Vlakić Martijanec (Broj: Dok – 04/2020 od 16. srpnja 2020. godine).

Članak 5.

Ova Odluka objavit će se na oglasnoj ploči i mrežnoj stranici Dječjeg vrtića Vlakić Martijanec, a stupa na snagu 01.01.2023. godine.

KLASA:

URBROJ:

U Martijancu,

Predsjednica Upravnog vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sanja Grković, mag.

OBRAZLOŽENJE UZ PRIJEDLOG ODLUKE

o davanju prethodne suglasnosti na Odluku o visini osnovice za obračun plaće djelatnika Dječjeg vrtića Vlakić Martijanec

I PRAVNI TEMELJ ZA DONOŠENJE ODLUKE

Pravni temelj za donošenje ove odluke je članak 35. stavak 1. točka 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članak 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20 i 14/21), a u svezi s člankom 41. i 51. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22).

II OCJENA STANJA I TEMELJNA PITANJA KOJA SE TREBAJU UREDITI

Člankom 51. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) propisano je da se na utvrđivanje i obračun plaća, naknada i drugih prihoda zaposlenika dječjih vrtića, koji su u vlasništvu jedinica lokalne uprave i samouprave ili Republike Hrvatske, primjenjuju se propisi kojima se uređuju plaće, naknade i drugi prihodi javnih službenika i namještenika zaposlenih u osnovnom školstvu, ako su ti propisi povoljniji za zaposlenike. Da bi uskladili isplatu plaća u vrtiću sa zakonskom regulativom potrebno je donijeti novu odluku kojom se mijenja osnovica djelatnika Dječjeg vrtića Vlakić Martijanec. Po prethodnoj odluci osnovica je iznosila 5.600,00 kuna (743,25 eura), a novom odlukom osnovica se diže na 884,39 eura (6.663,47 kuna).

III SREDSTAVA POTREBNA ZA PROVOĐENJE ODLUKE, TE NAČIN KAKO ĆE SE ISTA OSIGURATI

Za provedbu ove Odluke u Proračunu Općine Martijanec za 2023. godinu osigurana su sredstva u razdjelu 002 Jedinstveni upravni odjel, Glavi 00202 Dječji vrtić Vlakić Martijanec, Program 1013 Redovna djelatnost ranog i predškolskog odgoja i obrazovanja, Aktivnost A101301 Odgojno i tehničko osoblje, jaslice i vrtić.